கேள்வி: சந்திரபால் சிங் யாதவ் - ஆரம்பகால வாழ்க்கை மற்றும் கல்வி பற்றி தகவல் சொல்.
பதில்: யாதவ் புந்தேல்கண்ட் பல்கலைக்கழகத்தில் கல்வி பயின்றார். மேலும் 2006ஆம் ஆண்டு புந்தேல்கண்ட் பல்கலைக்கழகத்தில் முதுகலை, முதுநிலை (புவியியல்), இளங்கலை கல்வியியல், இளங்கலைச் சட்டப் பட்டங்களை பெற்றுள்ளார். இவர் சனவரி 1, 1977 அன்று ஞானவதி யாதவை மணந்தார். இந்த தம்பதியருக்கு ஒரு மகனும் ஒரு மகளும் உள்ளனர்.
கேள்வி: சந்திரபால் சிங் யாதவ் - அரசியல் வாழ்க்கை என்பது என்ன?
பதில்: யாதவ் 14ஆவது மக்களவையில் மதிப்பீட்டுக் குழு, எரிசக்தி குழு மற்றும் நாடாளுமன்ற உறுப்பினர்கள் உள்ளூர் பகுதி மேம்பாட்டுத் திட்டக் குழுவின் உறுப்பினராகப் பணியாற்றினார். யாதவ் தலித் மையமாகக் கொண்ட பொதுக் கல்வித் திட்டங்களிலும் ஈடுபட்டுள்ளார். மேலும் இந்திய பகுத்தறிவாளர்கள் மூடநம்பிக்கைகளாகக் கருதும் நடைமுறைகளை நீக்கப் பொது நாடக நிகழ்ச்சிகளை ஏற்பாடு செய்துள்ளார். யாதவ் 2014 இந்தியப் பொதுத் தேர்தல் ஜான்சி மக்களவைத் தொகுதியில் வேட்பாளராகப் போட்டியிட்டார். இத்தேர்தலில் பாரதிய ஜனதா கட்சி வேட்பாளர் உமா பாரதி தோற்கடிக்கப்பட்டார். நவம்பர் 2014இல், யாதவ், மாநிலங்களவையில் உறுப்பினர்களாகத் தேர்ந்தெடுக்கபப்ட்ட பதினொரு சமாஜ்வாதி கட்சி உறுப்பினர்களில் ஒருவராக இருந்தார்.
கேள்வி: சந்திரபால் சிங் யாதவ் - சர்வதேச கூட்டுறவு கூட்டணியின் தலைவர் பற்றி நீங்கள் என்ன அறிந்துள்ளீர்கள்?
பதில்: சர்வதேச கூட்டுறவு கூட்டணியின் ஆசியா-பசிபிக் தலைவராகப் பொறுப்பேற்ற முதல் இந்தியர் என்ற பெருமையைப் பெற்று சந்திர பால் சிங் யாதவ் வரலாறு படைத்தார். சந்திர பால் 185 வாக்குகளைப் பெற்றார். இவரது போட்டியாளரான சப்பானைச் சேர்ந்த சிட்டோசு அராய் 83 வாக்குகளைப் பெற்றார். யாதவ் 102க்கும் மேற்பட்ட வாக்குகள் வித்தியாசத்தில் வெற்றி பெற்றார். இது சர்வதேச கூட்டுறவு அரசியலில் கேள்விப்படாத ஒரு வித்தியாசமான தேர்தலாகும். சந்திரபால் யாதவ் 1999 முதல் 2010 வரை தொடர்ந்து கிருஷக் பாரதி கூட்டுறவு நிறுவனத்தின் தலைவராக இருந்தார். இவர் மீண்டும் 2015இல் இந்நிறுவனத்தின் தலைவராக தேர்ந்தெடுக்கப்பட்டார். தற்போது இவர் இந்தப் பதவியை வகிக்கிறார். இந்திய தேசிய கூட்டுறவு சங்கத்தில் மிக நீண்ட காலத் தலைவர்களில் ஒருவராகவும் இருந்தார். இவர் இந்திய தேசிய கூட்டுறவு சங்க தலைவர் பதவியை 10 ஆண்டுகளுக்கும் மேலாக வகித்தார். இவர் இந்திய தேசிய வேளாண் கூட்டுறவு சந்தைப்படுத்தல் கூட்டமைப்பின் வாரிய உறுப்பினராகவும் உள்ளார்.